Lapsi leikkii
Ulkona sataa, puhelee lapsi.
 On täällä niin ihana olla.
 Leikimme, äiti, on kotimme maailma
 meren pohjalla.
 Heleä ja hiljainen vesi on ympärillämme.

 Sinun kätesi, äiti, ovat kaksi kaunista kalaa,
 jotka leikkivät kanssani lempeästi,
 sinun äänesi, äiti,
 on sinisen tornin hopeakello,
 joka soi yli merenpohjaniityn.

 Kirjahylly on viisas kallio,
 jossa on tuhat kultaista silmää.
 Kaikki maljakot ovat näkinkenkiä,
 meren kauniita, humisevia korvia.
 Ja lamppu, oi äiti, on valaistu laiva,
 joka liukuu keinuen maailmamme yllä.
 Ikävöin nousta siihen laivaan –